b'\n_START_ARTICLE_\nEnrique Murciano\n_START_SECTION_\nUra\n_START_PARAGRAPH_\nH\xc3\xa4n opiskeli Tulane Universityssa ja Boston Law Schoolissa, mutta muutti Los Angelesiin tavoitteenaan tulla n\xc3\xa4yttelij\xc3\xa4ksi. H\xc3\xa4nen ensimm\xc3\xa4isi\xc3\xa4 rooleja oli Alejandron rooli elokuvassa Speed 2 - Vaara iskee vesill\xc3\xa4 (Speed 2: Cruise Control, 1997). Rooli sis\xc3\xa4lsi vain yhden vuorosanan. H\xc3\xa4nen l\xc3\xa4pimurtonsa tuli kolme vuotta my\xc3\xb6hemmin Oscar-voittaja elokuvassa Traffic (Traffic, 2000), jota seurasi rooli Ridley Scottin ohjaamassa elokuvassa Isku Mogadishuun (Black Hawk Down, 2001). Enrique n\xc3\xa4ytteli my\xc3\xb6s lyhyeksi j\xc3\xa4\xc3\xa4neess\xc3\xa4 tv-sarjassa Spyder Games. Sen j\xc3\xa4lkeen Enrique sai Danny Taylorin roolin tv-sarjassa Ilman johtolankaa, tv-sarjasta tuli hitti ymp\xc3\xa4ri maailmaa ja siit\xc3\xa4 Enrique nykyisin parhaiten tunnetaan. Ilman johtolankaa tehtiin seitsem\xc3\xa4n kautta aina vuoteen 2009 asti. Enriquen muita tunnettuja elokuvia ovat mm. Sandra Bullockin t\xc3\xa4hditt\xc3\xa4m\xc3\xa4 elokuva Miss FBI - aseistettu ja ihana (Miss Congeniality 2: Armed & Fabulous, 2005) ja The Lost City (The Lost City, 2005). Enrique n\xc3\xa4ytteli ja oli my\xc3\xb6s tuottajana espanjankielisessa elokuvassa nimelt\xc3\xa4\xc3\xa4n vuonna M\xc3\xa1ncora (M\xc3\xa1ncora, 2008). Yhdysvaltain presidentinvaalien aikaan h\xc3\xa4n my\xc3\xb6s esiintyi Barack Obaman kannatusmusiikkivideossa Yes We Can sek\xc3\xa4 Demi Mooren ohjaamassa Obaman kannatusvideossa.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nH\xc3\xa4n seurusteli n\xc3\xa4yttelij\xc3\xa4 Molly Simsin kanssa monta vuotta.  H\xc3\xa4n seurusteli brittil\xc3\xa4isen mallin Lily Colen kanssa kaksi ja puoli vuotta, mutta suhde p\xc3\xa4\xc3\xa4ttyi vuonna 2011 eroon.'